2015. július 14

Kunadacsi Települési Értéktár Bizottság

2/2015

Jegyzőkönyv

Készült: Kunadacs Községi Önkormányzat Kunadacsi Települési Értéktár Bizottságának 2015. július 14-én 17 órakor megtartott üléséről.

Jelen vannak: Sipos Balázs elnök, képviselő

Szántai József tag, képviselő

Hrucsár Ilona tag, könyvtáros

Sipos Balázs elnök üdvözli az ülésen megjelenteket. Megállapítja, hogy a bizottság három tagja jelen van, így határozatképes. Felkéri Hrucsár Ilona tagot, hogy vezesse a jegyzőkönyvet és ismerteti a napirendi pontokat.

1. Az eltelt időszak megbeszélése (nyitórendezvény, eszközbeszerzés, érték lista véglegesítése)
2. Fotózás, képújság, záró rendezvény megrendelés megbeszélése
3. Egyebek

A Bizottság az ismertetett napirendi pontokat egyhangúlag elfogadta.

1. napirendi pont

Sipos Balázs elmondja, hogy a lakosságtól kevés javaslatot kaptunk az értékekre, 2015. május 26-án megtartottuk a programnyitó rendezvényt, melyre meghívtuk a környező települések értéktár bizottságának vezetőit, tagjait. A megnyitón Tóth Péter előadását hallgatták meg a résztvevők. Megtörtént az eszközbeszerzés, melynek keretében beszereztünk fénymásolót, fényképezőgépet, az értékek digitális tárolásához szükséges, számítógépet, stb, valamint az induláshoz szükséges kis értékű eszközöket. Véglegesítettük a pillanatnyilag fellelhető értékek listáját, mely jelenleg 48 tételt tartalmaz.

1. napirendi pont

Hrucsár Ilona javasolja, hogy árajánlatot fotózásra Kárpáti Norbert kunszentmikósi fotóstól, a képújság megjelenítésére a 7TV-től, rendezvényre a Kisbojtár Vendéglőtől kérjünk. El kell készíteni a papír alapú fotókat, a dokumentumokat digitalizálni és majd fel kell tölteni a számítógépre. A tagok a javaslatot elfogadták.

1. napirendi pont

Szántai József hozzászólásában elmondja, hogy a záró rendezvényt októberben kellene tartani, akkorra elkészülnek a képek, és az értéktár tartalmát és a létrehozásának menetét is be tudjuk mutatni. A művelődési ház nagytermében ki lehet állítani a képeket, az értékeket fizikai valójukban is - amit lehetséges - be lehet mutatni. Egy előadás keretében az elektronikus verziót is bemutatnánk.

Mivel az ülésnek több napirendje, kérdése, hozzászólása nem volt, az elnök az ülést 17.30-kor bezárta.

Kunadacs. 2015. július 14..

Sipos Balázs elnök sk. Hrucsár Ilona jegyzőkönyvvezető sk.